Blood on the Dance Floor (τραγούδι)

Παραγωγή και μουσική

Ο Τέντι Ρίλεϊ ήρθε με τον τίτλο του κομματιού ενώ ο Μάικλ ηχογράφησε το κομμάτι για το Dangerous (1991) - παρόλο αυτά, το κομμάτι απέτυχε να συμπεριληφθεί στον κατάλογο κομματιών του άλμπουμ. Ο Τέντι ήταν, αναφορικά, θυμωμένος επειδή ο Τζάκσον δεν τον κάλεσε να «αλλάξει το παλιό κομμάτι» μέχρι να καταλάβει ότι θα συμπεριλαμβανόταν στο Blood on the Dance Floor: HIStory in the Mix. Ο Ρίλεϊ ήθελε να ανανεώσει τη μουσική σύνθεση πριν την εμφάνιση του στο remix άλμπουμ.
Στα όργανα που χρησιμοποιούνται στο κομμάτι συμπεριλαμβάνονται το πιάνο και η κιθάρα. Τα φωνητικά του Τζάκσον βρίσκονται μεταξύ Ντο 3ης-Σι ύφεση 5ης και ο οπλισμός της κλίμακας είναι το Λα ύφεση. Τα είδη που εμφανίζονται στο κομμάτι είναι η ροκ, η ποπ, η house, η electronic dance, το R&B, η funk και το New Jack Swing. Ο Τζάκσον ενσωμάτωσε πολλά από τα φωνητικά χαρακτηριστικά του, όπως τον λόξιγκα και τα λαχανητά. Ο Νέιλ Στράους, της The New York Times, θεωρεί ότι η γυναίκα από το κομμάτι, Σούζι, είναι μεταφορά του AIDS.

Κριτική

Η The Dallas Morning News περιέγραψε το Blood on the Dance Floor ως μια άγρια ιστορία μιας ληστρικής γυναίκας και ο Μάικλ Σάντερς, της The Boston Globe το περιέγραψε ως «ένα middling dance-funk κομμάτι». Ο Άνθονι Βιολέντι, της The Buffalo News, δήλωσε για το single, «είναι ο νέος ήχος του new jack swing του Τέντι Ρίλεϊ μαζί με ένα techno χτύπο», ενώ η The Cincinnati Post χαρακτήρισε το κομμάτι ως «ανιαρή κυκλοφορία...που παίζεται στις πίστες χορού», αλλά έδωσε στο άλμπουμ θετική κριτική. Ο Τζιμ Φάρμπερ, της New York Daily News, σημείωσε για το φωνητικό και μουσικό ύφος, «[ο Τζάκσον] χρησιμοποιεί βήχα και λόξυγκα ενώ η μουσική του κομματιού είναι ψυχρή και φαίνεται ελκυστική ως ημικρανία».
Ο Γουίλιαμ Ρούχλμαν, του Allmusic, παρατήρησε ότι το «Blood on the Dance Floor είναι ένα uptempo τραγούδι του Τζάκσον στην όλο και πιο υστερική παράδοση των Billie Jean και Smooth Criminal πάνω σε μια ηλεκτρονική πίστα χορού». Ο Στέφεν Τόμας Έρλεβαϊν, επίσης του Allmusic, είχε αρνητική αντίδραση για το κομμάτι. Περιέγραψε το Blood on the Dance Floor ως «ψυχρή αναδιατύπωση των Jam και Scream».
Ο μουσικός σχολιαστής Νέλσον Τζωρτζ, σύγκρινε το τραγούδι με το υλικό από το Dangerous, κυρίως με τα κομμάτια Jam και Dangerous. Το περιέγραψε ως «κινητήρια σωρό» που «εκρήγνυται από τους ομιλητές του ράδιο». Ο Τ. Ράντι Ταραμπορρέλλι έδωσε μια αναδρομική ανάλυση του άλμπουμ στη βιογραφία The Magic & the Madness. Ο Ταραμπορρέλλι δήλωσε ότι το Blood on the Dance Floor είναι από τα καλύτερα κομμάτια του Τζάκσον, ένα τραγούδι που οι Αμερικανοί θαυμαστές «δεν γνωρίζουν ότι υπάρχει». Το 2005, ο Τ. Τ. Γκρίφφιθ, του Allmusic, πίστεψε ότι εκ των υστέρων, το Blood on the Dance Floor ήταν πραγματικά καλό τραγούδι. Εξήγησε, είναι «ένα μείγμα του Beat It και του Thriller, αλλά τα στραβοπατήματα του Τζάκσον ήταν καλύτερα από τη ποπ μουσική εκεί έξω. Αυτό το τραγούδι δείχνει τα εμπορικά σήματα του καλλιτέχνη. Είναι δύσκολο να ακούς το Blood on the Dance Floor και να μην θέλεις να κάνεις ένα moonwalk ή να χορέψεις σαν βρικόλακας».

Προώθηση

Το Blood on the Dance Floor ήταν το μόνο κομμάτι του άλμπουμ Blood on the Dance Floor: History in the Mix που εμφανίστηκε στον κατάλογο κομματιών του HIStory World Tour. Το μουσικό βίντεο για το Blood on the Dance Floor διευθύνθηκε από τον Τζάκσον και τον Βίνσεντ Πάτερσον. Έκανε τη πρεμιέρα του στο Top of the Pops, στο Ηνωμένο Βασίλειο, στις 28 Μαρτίου 1997, αρκετές εβδομάδες μετά την κυκλοφορία του ως single. Το βίντεο αρχίζει με το πέταμα μιας λεπίδας σε μια εικόνα, που γράφει SUSIE + ME. Ο Τζάκσον και μια ομάδα από χορευτές μπαίνουν στον χώρο για σάλσα και αρχίζει να χορεύει με τη γυναίκα, ονόματι Σούζι, ενώ τινάζει τα κρουστά του. Ο τραγουδιστής φαίνεται να κάθεται ενώ η γυναίκα χορεύει σαγηνευτικά πάνω στο τραπέζι. 
Κατά τη διάρκεια του βίντεο, ο Τζάκσον δείχνει μια σεξουαλική έλξη προς τη γυναίκα που χορεύει - την οποία υποδύεται η Σίμπιλ Αζούρ. Ο Τζάκσον χαϊδεύει το γόνατο της, τον αστράγαλο και τον μηρό της, και σε κάποια φάση κοιτάζει πάνω στο φόρεμα της. Η γυναίκα τότε φαίνεται να ανοίγει μια λεπίδα ενώ το ζευγάρι συμμετέχει σε ένα τελευταίο ερωτικό χορό. Το βίντεο τελειώνει με τον ίδιο τρόπο όπως αρχίζει, με μια λεπίδα να καρφώνει την εικόνα στην είσοδο. Το μουσικό βίντεο κέρδισε ένα Brazilian TVZ Video Award: Best International Music Video of the Year. Η Αζούρ δήλωσε: «Με κάλεσε ο Βίνσεντ Πάτερσον για το Blood on the Dance Floor. Έπρεπε να έχει μια λατινική αίσθηση, και μερικά είδη του μάμπο. Έφθασα φορώντας ένα κοντό φόρεμα για σάλσα, με τακούνια, και μαλλιά σε είδος κουλουριού με λουλούδια.  Ήμουν έτοιμη για κάμερα. Δεν είναι ότι οι παραγωγοί δεν μπορούν να δουν τι τους αρέσει, ή τη δυνατότητα κάποιου, αλλά εγώ τους βοήθησα να δουν περισσότερο το όραμα τους». 
Ένα Refugee Camp Mix του Blood on the Dance Floor εμφανίστηκε στα HIStory on Film, Volume II και Michael Jackson's Vision. Το αρχικό κομμάτι θα εμφανιστεί αργότερα στο Number Ones, με σκηνές που δεν κυκλοφόρησαν προηγουμένως. Επιπλέον, ο Πάτερσον ηχογράφησε μια εναλλακτική εκδοχή του μουσικού βίντεο (που δεν κυκλοφόρησε), γυρισμένο με 8mm κάμερα. Ο Ντέιβιν Νοχ το περιέγραψε ως «κοκκώδες, υπερεκτεθειμένο, και σέξι ως σκατό». Σύμφωνα με τον Πάτερσον, «αυτό άρεσε στον Μάικλ, αλλά όχι στη Sony που αρνήθηκε να το κυκλοφορήσει». Η The New York Times περιέγραψε τη προσπάθεια προώθησης του Blood on the Dance Floor: HIStory in the Mix στις ΗΠΑ ως «υποτονική», δημιουργώντας «μετά βίας αίσθηση» και «αμηχανία σε πολλούς ανθρώπους της βιομηχανίας». Η δισκογραφική εταιρεία του Τζάκσον, Epic Records, αντέκρουσε τους ισχυρισμούς ότι δεν προωθούσε επαρκώς το άλμπουμ, λέγοντας, «είμαστε απολύτως πίσω από το άλμπουμ...ο Μάικλ είναι σίγουρα ένας σούπερσταρ και τον αντιμετωπίζουμε ως τέτοιο...». Η The New York Times αναγνώρισε ότι η προώθηση ήταν πιο δυνατή σε διεθνές επίπεδο, καθώς εκεί ο Τζάκσον είχε μεγαλύτερη εμπορική δύναμη και δημοτικότητα.

Εμφάνιση στα τσαρτ

Το τραγούδι έγινε top ten hit σε σχεδόν κάθε χώρα-μέλος της Ευρωπαϊκής Ένωσης. Το Blood on the Dance Floor έφθασε στην 1η θέση στο Ηνωμένο Βασίλειο, στην Ισπανία και στη Νέα Ζηλανδία, μένοντας στα τσαρτ για 11 εβδομάδες στις δύο τελευταίες χώρες. Στο Ηνωμένο Βασίλειο, πώλησε 85.000 αντίτυπα και κατάφερε να πάρει την 1η θέση από το I Believe I Can Fly του φίλου και συνεργάτη του Τζάκσον, Ρ. Κέλλι. Το τραγούδι ήταν το έβδομο τραγούδι του Τζάκσον που έφθασε στην 1η θέση του Ηνωμένου Βασιλείου, αν και έπεσε στην 8η θέση τη δεύτερη εβδομάδα κυκλοφορία τους. Το Blood on the Dance Floor έμεινε στα τσαρτ της Ελβετίας για 18 εβδομάδες, η μεγαλύτερη διάρκεια παραμονής του τραγουδιού σε κάποιο ευρωπαϊκό τσαρτ. Αντιθέτως, το κομμάτι έμεινε μόνο για μια εβδομάδα στα ιταλικά τσαρτ.
Το single έφθασε έως τη 42η θέση του US Billboard Hot 100. Αυτή η χαμηλή θέση αποδόθηκε στην έλλειψη προώθησης του άλμπουμ στις ΗΠΑ και - σύμφωνα με τους Τ. Ράντι Ταραμπορρέλλι και Γουίλλιαμ Ρούχλμαν - οι Αμερικανοί ενδιαφέρονταν περισσότερο για τη προσωπική ζωή του παρά για τη μουσική του. Το Blood on the Dance Floor ήταν το 20ο και τελευταίο single του Τζάκσον που επανακυκλοφόρησε κατά την εκστρατεία του Visionary. Επανακυκλοφορώντας τον Ιούνιο του 2006, έφθασε στη 19η θέση στο Ηνωμένο Βασίλειο.